
ŽIVOT I SPOMEN SLAVNIH UČITELJA, 
SVETE BRAĆE ĆIRILA I METODIJA, 
APOSTOLA SLAVENSKIH 


U samoći manastira sabrali se pobožni oci crnih riza bijele duše. Najstariji 
monah, sijedi Crnorizac Hrabar, štije i priča spomen i život solunske braće, 
svetoga Ćirila i Mefodija. I riječi štioca postaju žive, pobožni ih oci 
slušaju ušima i gledaju očima. Bog tako hoće. Usta monaha sama od sebe 
šapću molitve i psalme, pohvale i hvalospjeve onima, koje narod Slavenski 
i Crkva zapadna i istočna naziva svetom braćom, apostolima slavenskim. 


CRNORIZAC HRABAR: U ime Oca i Sina i Duha Svetoga. 
Počinje spomen života slavnih učitelja naših, Apostola sla- 
venskih, svete braće Ćirila i Metodija, 


1. PRISTUPNA MOLITVA 


ZBOR: Blagoslovi, Oče! — Bog milostivi i dobrohotni očekujući 
pokajanje čovjekovo i da se čovjek spase i u poznanje istine 
dodje, ne će smrti grešnikove, već pokajanje njegovo i život. 
— Iako je rod čovječji sklon zloći, ne ostavlja ga Gospod, da 
oslabi i otpane i dodje u napast i pogine, već u svako vrijeme 
tvori mnoge blagodati po patrijarkama najprije i očima, i zatim 
po prorocima, a najzad po apostolima i mučenicima, muževima 
pravednim i po učiteljima izabravši ih iz života ovoga vrlo 
nemirnoga, 


Jer znade Gospod svoje i koji su Njegovi, kao što reče: — 
Ovce moje slušaju glas moj, i ja znam njih i imenom ih zovem 
i za mnom idu i ja ću im dati život vječni. 

A dade Gospod i našem rodu učitelje, blažene oce naše, svetu 
braću Ćirila i Metodija, uzdigavši ih, da prosvijetle jezik naš. 
Život njihov svjedoči za njih; i mi čuvši krepost i odličja 
njihova prihvatimo bodrost, odbacimo lijenost svoju i ugledajmo 
se na njih, kako reče Apostol: — Ugledajte se na mene, kao 
i ja na Hrista, 


I. U SOLUNU GRADU 


U devetom vijeku iza porodjenja Gospodnjega svi Solunjani govorahu 
čisto slavenski. Solun bijaše slavenski grad. I iz toga grada izadjoše Sla- 
venima prvi nastavnici njihovi, utemeljitelji domaće knjige i vjerovjesnici 
i svetitelji: sveta braća Ćiril i Metodije. Ćiril, mladji brat, tijelom slab 
i bolan, nježan i ćutljiv, bijaše muž slova i riječi, mislilac i filozof. Meto- 
dije, monah, bijaše čovjek djela i čina. A oba brata bijahu jedno, kao 
misao i čin. Grad, koji ih darova Slavenima, neka je blagosloven! 


2. DOM SVETE BRAĆE 


CRNORIZAC HRABAR: U Solunu gradu bje neki muž, 
blagorodan i bogat, imenom Lav. A bje blagovjeran pazeći 
revno sve zakone Božje, kao što nekada Job, I živeći sa ženom 
svojom rodi sedmero djece; i jedno od njih bje sin Metodije, 
najmladje dijete bijaše Konstantin, nazvan Ćiril. 


ZBOR CRNORIZACA: Blagoslov sviju plemena udijeli njima 
Gospod i zavjet svoj utvrdi povrh glava njihovih. 


3. SAN DJETETA ĆIRILA 
CRNORIZAC HRABAR: U sedmoj godini usni Ćiril i vidje 


san, kao da poglavica sabra sve djevice grada i reče mu: — 
Izaberi od njih koju hoćeš za ženu i vrsnicu sebi na pomoć. 


KOLO DJEVOJAKA: 


Solunsko je polje dugo i široko, 
nasred polja raste jedna vitka jela, 
i pod jelom igra djevojačko kolo, 
Djevojke su mlade, vitke i visoke, 
jer su vitko rasle gledajući jelu, 


Nad kolo se žarko nadgledalo sunce, 
bacalo je zrake djevojačkom kolu; 
ponajljepšoj od svih najzlatniju zraku, 
To ne bilo sunce povrh djevojaka 

već to bio junak, djevojku da traži. 








( ĆIRIL: Eto, ja gledah i motrih sve djevojke grada našega i 


jednu vidjeh najkrasniju od sviju, presjajna lica i Srivnama 
ukrašenu i zlatom i biserom i svakom krasotom. 


KOLO DJEVOJAKA: Sofiju odabra! Sofiju odabra! 
METODIJE: Sofiju odabra, a Sofija reći će mudrost, 


ZBOR CRNORIZACA: Mudrosti reci: — Sestra mi budi, a 


razboritost drugom nazovi, jer mudrost sja jače od sunca. 


4. TUGA ZA SOKOLOM 


CRNORIZAC HRABAR: Jednoga dana, kao što biva u djece 
bogatih roditelja i odlična roda, podjoše mladići u lov sa 
sokolima, I pošto dopusti Bog u providnosti svojoj, da vjetar 
odnese Ćirilu najdražeg sokola njegova, ražali se mladić veoma 
i dva dana ne uze hrane tužeći, 


ĆIRIL: Takvo li je žiće naše, da uz radost tuga stoji? 


METODIJE: Ne slijedi veselje srca svojega, iako smiješ, nego 
reci: — Sve mi je dopušteno, ali sve nije na korist, sve mi je 
slobodno, ali ne ću, da što oblada mnome. 


ĆIRIL: ... Ne ću, da što oblada mnome, 


CRNORIZAC HRABAR: Od toga dana inim putem zakroči 
mladić, putem vrednijim, U dom svoj udje i dade se na učenje, 
Učaše pak iz knjiga Grigorija bogoslova i njega odabra sebi 
zaštitnikom, I načinivši na stijeni znamenje krsta pomoli se, 


ZBOR CRNORIZACA: Mudrost teci, jer je ona bolja nego 


[ zlato i teci razum, jer je vredniji od srebra. 

5. MOLITVA SV. GRIGORIJU 
ĆIRIL: O Grigorije! 


Tijelom čovječe, 
a dušom andjelel 
Ti tijelom čovjek si, 
andjeo pojavom; 
Usta bo Tvoja Gospoda slave, ko da si Serafin, 
Um Tvoj prosvjetljuje Hristom vjeru, ko da si Herubin, 


Budi mi učitelj, 
budi prosvjetitelj! 
Vjerom i ljubavlju 
Tvoj sam, Grigorije, 
Primi me, 


ZBOR CRNORIZACA: Ako prizoveš mudrost i prigneš srce 
k razumu tad ćeš razumjeti strah Božji i spoznanje Božje 
naći ćeš, 


6. CAR POZIVA ĆIRILA 
CRNORIZAC HRABAR: O krasoti mladića Ćirila i o mudrosti 


njegovoj i valjanosti pročuje se do Careva Grada, I čuvši car 
6las dobar o Ćirilu posla po nj, da bi s carevićem učio. I sva 
se kuća obradova veoma. 


CAREVI GLASNICI: Car caruje i drži državu, a dvorani 
dvore gospodara, Službenici poslužuju cara, podanici caru su 
podani. Sićušne su, sićušne zvjezdice prema suncu, caru Teofilu! 


ĆIRILOVI DOMARI; Tko je smjeran, dobiva slavu! 


7. PRAŠTANJE S DOMOM 


METODIJE: Ćirile, brate ljubljeni! Radi ljepote tvoje i 
poniznosti, radi marljivosti i razuma tvoga posla po tebe car 
i pozva te k sinu svojemu, careviću, u čast i slavu, 


ĆIRILOVI DOMARI: Mudrost pridiže glavu poniznoga i stavlja 


ga medju knezove. 








METODIJE: Spomeni se, brate moj! Ne sjedaj na začelje, 
nego došavši sjedni na posljednje mjesto, da ti reče onaj, koji 
te pozva: — Prijatelju, pomakni se više! 


ZBOR CRNORIZACA: Koji se podiže, ponizit će se, a koji 
se ponizuje, povisit će se. 


METODIJE: I čuvaj se, ljubljeni, da ne težiš na taštu slavu 
izazivajući druge, da ti zavide, Jer ako tko misli, da jest što, 
a nije ništa, vara sam sebe, 


ĆIRILOVI DOMARI: Oholost ponizuje čovjeka, a tko je 
smjeran dobiva slavu, 


METODIJE: Najdraži moj! Nastoj i brini se za dobro ime; 
odbrojeni su bo dani udobnoga živovanja, a dobro je ime 
trajno, — Primio si pet talenata od Gospoda; podji i radi, da 
dobiješ još pet. — A ja ću poći na Goru i za tebe moliti 
Gospoda. Molit ću. 


ĆIRIL I METODIJE: Bože, oče naš, Gospode milosti, koji si 
stvorio sve riječju i mudrošću svojom; Bože, oče naš, koji si 
sazdao čovjeka, da vlada tvarima, koje si stvorio; s prijestolja 
svoga udijeli razum i mudrost mladiću, da shvati i da razumije, 
što je na spas njemu i ugodno Bogu! 


ČIRILOVI DOMARI: Bože, oče naš, Gospode milosti, s prije- 
stolja svoga udijeli razum i mudrost mladiću, da shvati i da 
razumije, što je na spas njemu i ugodno Bogu, — Sretno podji, 
sretno nam podji na put! 


II. U CAREVU GRADU BIZANTU 


Bizant nazvaše Carevim Gradom, jer Car bijaše u ono vrijeme država. 
Zasebna služba bje odredjena, kako se časti car, Oko njega se skupiše svi 
državnici i velikodostojnici, svi mogućnici i naučenjaci. Carev Grad bijaše 
središte sviju nauka i vještina kršćanskih i poganskih, sviju umjetnosti 
i raskoši, svega bogatstva i neobuzdanosti, velike svetosti i hereza. — I u 
taj Carev Grad dodje mladić Ćiril. A pozvan bje na sam dvor, da uči 

s carevićem. Bijaše to velika čast, ali i prigoda, da ga zanese koja zla 
struja naučanja, da ga zahvati bujica užitaka velikoga grada, da ša pro- 
guta vrtlog dvorskih počasti, nenavidnosti i zlobe. — Ali mladić Ćiril 
upoznavši ispraznost svijeta ostavi sve i podje k bratu svome Metodiju 
u manastir na Gori, 1 Bog Gospod vidjevši vjeru čvrstu, prizna je i dade 
braći te oni čudom nadjoše svete moći pape Klimenta mučenika. I više 
još. Ćiril primi nadahnuće i nadje pismo za slavenski jezik i sveta braća 
podjoše k Slavenima noseći prosvjetu i evandjelje, 


8. IZBOR CAREVIĆEVIH UČITELJA 
DVORANI I UZVANICI: Car caruje i drži državu, a dvorani 


dvore gospodara. Službenici poslužuju cara, podanici caru su 
podani. Sićušne su, sićušne, zvjezdice prema suncu, caru 
Teofilu, 


LOGOTET: Našem se svetom caru Teofilu htjelo i svidjelo, 
i on vas po običajima dobrim i navici staroj pozva u ove zlatne 
dvorane, Pred licem ste cara, ma da ga ne vidite, ali on vas 
sve gleda i sluša sa zlatna prijestolja grimizom zastrt. 


DVORANI: Car naš sveti hoće i nalaže, da sunčane zrake sa 
prijestolja svuda dopru i svakoga ogriju, sve rasvijetle i sjajem 
pozlate, — Nek' se stidi Kalif u Bagdadu, kakav li je kršćanski 
Carigrad, Okrunjenog, mudrog, svetog cara nek' Bog uzdrži 
mnoga, mnoga ljeta! I carstvo moćno, uredjeno, divno nek' Bog 
uzdrži mnoga, mnoga ljeta! 


LOGOTET: Svijetli vam car po meni milostivo javlja. Čujte 
i pamtite! Navrši se dob i dodje čas, da se u grimizu rodjenom 


careviću izaberu učeni učitelji i drug za učenje. 


A svidjelo se svetom caru i on odabra učitelje sinu svojemu: 
mudraca Lava odabra i Fotija mnogo učenoga. 


DVORANI: Navrši se dob i dodje čas, Sveti car odabra 


učitelje mnogo učene. 


UČENICI: Učitelji divni. | pa gj 





= 


LOGOTET: A da uči s carevićem pozva sveti car mladića 
krasna i mudra, Pozva Ćirila, sina blagorodnog Lava iz grada 
Soluna. 


DVORANI: Pozva Ćirila iz grada Soluna. — Solune grade, 
sretan si. Ne pisa uzalud Apostol Solunjanima: — Postadoste 
izgled svim vjernicima nesamo u Makedoniji i Aheji, nego se 
po svakom mjestu razglasi vjera vaša. — Radujmo se i vese- 
limo! Darujmo u grimizu rodjenom! Radujmo se! 


CRNORIZAC HRABAR: U čistoći i radu življaše mladić Ći- 
ril i što većma ugadjaše Bogu, većma ga zavolješe ljudi i radi 
razuma njegova i mudrosti prozvaše ga časnim nazivom filozof, 


9. JANIS IKONOBORAC 


IKONOBORCI: Idoli su ikone! Drvu se klanja tko časti kipove. 
Slomimo, skršimo, spalimo ikone, kao što Leo car razori veliki 
Hristov lik u Halkoprateji. 


CRNORIZAC HRABAR: Bijaše Janis patrijarha podigao 


herezu govoreći: Ne valja častiti svetih slika i ikona! . 


IKONOBORCI: Ikone su idoli! Slomimo, skršimo, spa > 
ikone, idole. 


CRNORIZAC HRABAR: I uzevši bodež probode Janis oči na 


slici blažene Djevice Marije. 


VJERNICI: Oskvrnjena je slika Neoskvrnjene. Nagrdjena je 
ikona Prekrasne, Oslijepljene su oči Blage. Ne sveti se Sveta 
zbog svetogrdja, Neoskvrnjena, prekrasna, blaga, pomiluj nas! 


CRNORIZAC HRABAR: Da dokaže bludnju ikonoboraca i da 
protiv krivovjerja brani vjeru pravu, posla car filozofa Ćirila, 
da se pre s ikonoborcem Janisom. 


JANIS IKONOBORAC; Nije dostojno staru preti se s mla- 
dićem, Ne dosižeš podnožja moje katedre, Ćirile, još mlad i 
tijelom, 


—--.—. 


__- 


ĆIRIL: Od gliba zemaljskog tijelo je naše, a duh nam udahnu 
Bog. K Božanskom obrati pažnju, starče, a ne k zemaljskom. 


JANISOVI PRISTALICE: Ne dosižeš podnožja katedre. Još 
mlad si tijelom, 


JANIS IKONOBORAC: Nepodobno je starca goniti na vojnu 


i u jesen brati cvijeće, 


ĆIRIL: U koje je doba života silniji duh od tijela? — reci mi, 
starče. 


JANIS: U starosti je silniji duh od tijela, momčiću moj! 
JANISOVI PRISTALICE: Brati cvijeće. Momčiću moj. 


ĆIRIL: Pa kad je u starca silniji duh, a ovo je borba duhovna, 
tada ćeš biti pobjednik — ti. Zato ne kazuj priča o vojni i o 
branju cvijeća. Ja bo tijelom mlad niti zovem na vojnu, niti 
da beremo cvijeće, 


VJERNICI: Ohoha, Zastidje se starac i smete. 


ZBOR CRNORIZACA: Htjede megdandžija Golijat osramotiti 
vojsku Boga živoga, a izadje preda nj mladjahni David. 
I osmjehnu se gorostas na mladića, ali David pobijedi 
Golijata. 


ĆIRIL: Časteći slike: svece i ugodnike Božje poštujemo, 
Gospodinu se Bogu i Spasitelju našemu klanjamo, Bogorodicu, 
Majku, Djevicu častimo, 


VJERNICI: Bogorodice, vojvotkinjo, pobjednice, 
oda zla si nas izbavila, hvala Ti! 
I unapred nepobjediva, moguća, 
od svake nas bijede oslobodi, 
Da Ti pojemo radosni, 
raduj se, nevjesto nebeska. 

10. LOGOTETOVA KĆI 
CRNORIZAC HRABAR: Motreći mladića Ćirila, životom 


čista, radina i slavljena, pozove ga Logotet u dom svoj i iskaza 
mu svaku čast i obdari ga mnogim darovima i zlatom. 


ZBOR CRNORIZACA: Ne sjedaj za začelje, i čuvaj se, da 
ne težiš na taštu slavu. 


DVORKINJE: čist je i stidljiv, djevojci nalik, 
očiju modrih i kose plave. 
Koliko mu tijelo sazda od lijera 
slavenska mati, 


LOGOTET: Tvoja krasota i mudrost, Ćirile, nukaju me i gone, 
da te ljubim. 


DVORKINJE: Lijep je kad zbori, Riječ mu je munja, 
misao svaka sunčana zraka, 
Razum mu krasni namrješe predji 
; helenske krvi, 


LOGOTET: Gle, imam kćerku krasnu i bogatu, dobra roda 
i velika. Ako hoćeš, oženi se njome, uzmi je sebi za ženu, ja 
ti je dajem. Učinit ću te ćeš od cara primiti veliku čast 
i visoki čin, 


ĐVORKINJE; Ona je jabuka, što se crveni 
gore na vrhu na grančici krajnoj. 

Dohvati, momče, pa ju ubčri. 

Ju, Himeneju! 


Nalik Pandori, nevjesta mlada 

darove nosi, ti vjenčat se žuri, 

Pir će nam bit ko svadba u Kani. 
Ju, Himeneju! 


DVORKINJE I SLUGE: Prostrite grimiz, Kitite dvore, 
Ju, Himeneju! 

ĆIRIL: Zaista, Logotete, uzvišeni gospodaru, velik je ovo dar 
onome, koji ga traži i treba. Od svjetske časti, bogatstva i žene 
draži je meni život duhovni, Ostrić ću kosu, obući crnu rizu 
i primiti sveti red, Volio bih više svega provesti život svoj 
medju knjigama patrijarhe u crkvi svete Sofije. Učeći žudim 
služiti Gospodu Bogu, 


ZBOR CRNORIZACA: Sofiju odabra sebi za drugu. Sofija 


reći će Mudrost. 


JANIS IKONOBORAC: Ženiti se ne će snujući, da se popne 
na stolicu patrijarhe od crkve svete Sofije. To je Čirilova 
mudrost. To san o sjajnoj Sofiji. 


JANISOVI PRISTALICE: To je Ćirilova mudrost. To san o 
sjajnoj Sofiji. 
CRNORIZAC HRABAR: Uzrevši mladić Ćiril smutnju i zavist 


ljudsku i zlobu veliku i tminu zemaljsku zaplače suzama i ode 
od svijeta. I ne znadijahu za nj dugo vrijeme. 


ZBOR CRNORIZACA: Blago onima, koji plaču, jer će se 
utješiti 


11. POSLANICI KNEZA RASTISLAVA 
CAREVI GLASNICI: Čirile filozofe! Carev Grad ne znadijaše 


mnogo vremena za tebe, jer kao što se uveče sunce krije za 
goru i ti se sakri u Goru Svetu k bratu svom monahu Metodiju, 
medju oce crnih riza bijele duše, I kao što jutrom sunce izlazi 
svjetlije i ti izadje svjetao. — Od hula saracenskih obranio si 
vjeru našu kršćansku, Kozare s Crnog Mora doveo si u krilo 
crkve naše prave, na Herzonezu si iz mora digao moći svetog 
mučenika pape Klimenta i sjaj velikog Svetitelja obasjava 
sada i tvoje čelo, Ćirile! 


POSLANICI KNEZA RASTISLAVA: Rastislav, moravski 
knez, nadahnut Bogom stvori savjet s knezovima svojim i 
Moravljanima i posla nas k cesaru Mihailu govoreći: — Ljudi 
se naši odvrgoše od poganstva i čekaju zakon kršćanski, Po- 
šalji nam učitelje, koji bi kazivali i učili Hrista jezikom sla- 
venskim. 

CAREVI GLASNIĆI: A sveti car Mihailo sabravši zbor nadje: 
da nitko drugi ne može učiniti toga, kako možeš učiniti ti, 
Čirile i Metodije, Potrebno je dakle, da vas dvojica podjete 
onamo, — To reče car. 


POSLANICI KNEZA RASTISLAVA: I reče car Mihailo: — | 
Braća Ćiril i Metodije iz grada su Soluna, a Solunjani svi 
besjede čisto slavenski, ' 


ĆIRIL: Trudan sam od puta i bolna sam tijela; kako da 
putujem? 


POSLANICI KNEZA RASTISLAVA: Licem okrenut k istoku 
slavenski narod čeka Svjetlost. Slaveni su gladni Boga. 


CAREVI GLASNICI: Podjite onamo vas dva! 


METODIJE: Ćirile, brate ljubljeni, čuj! Naši Slaveni gladni 
su Boga. Budeš li htio, to može tebi dati Bog, što daje onima, 
koji mole. Radi vjere tvoje pomaklo se more tri milje i ti si 
našao moći svetoga Klimenta. 


ZBOR CRNORIZACA: Bog daje onima, koji mole. Otac ne- 
beski, Bog će dati Duha Svetog onima, koji mole, 


METODIJE: Moli se i traži i dat će ti Bog: Naći ćeš pismena 
za jezik slavenski, napisat ćeš svete knjige Slavenima! 


12. SLAVENSKO PISMO 
ZBOR CRNORIZACA: Bože! Pošalji Duha Svetoga i obnovit 


ćeš lice zemlje, Bože, obasjaj nas licem svojim. Neka se raduju 
plemena, neka se vesele svi puci. 


ĆIRIL: Javio se Bog! Uslišana je molitva! Javio se Bog! 
Složih pismena i začeh slavenski pisati besjede evandjeoske: 
Iskoni be slovo i slovo be u Boga i Bog be slovo, Vsa tem biše 
i bez njego ničesože ne bist ježe bist; v tom život i život be 
svet človekom. I svet v tme svetit se i tma jego ne objet. 


Aleluja. 

METODIJE: Javio se Bog: Iskoni be slovo i slovo be u Boga 
i Bog be slovo! 


ZBOR CRNORIZACA: Aleluja. Iskoni be slovo i slovo be u 
Boga i Bog be slovo. Javio se Bog! Aleluja! 


III. KOD SLAVENA 


Slaveni se u ono vrijeme odvratiše od poganstva i običaja i vjerovanja 
svojih starodavnih, a bijahu željni vjere prave, jer vjerovjesnici dolazeći 
sa sjevera, zapada i juga ne donašahu Krista i slave Božje, već tražahu 
korist svoju vlastitu. Bijahu to, kako svjedoči sv. Bonifacije, ljudi bez obra- 
zovanosti, znanja, jedva uki štiti i pisati, mnogi od njih nezaredjeni ipak 
vršahu službe crkvene i učahu nauke suprotne vjeri pravoj. Ovi vjero- 
vjesnici, željni vlasti, zastrašivahu narod djavolima i strahovima svako- 
jakim. — Starci i žene slavenske ožalošćeni i bespomoćni prekoravahu 
puk, što se odrekao starine i ostao prazna srca. Ali srca Slavena ne bijahu 
prazna, već puna čežnje za spasenjem i gladi za Bogom. — I Bog vidjevši 
srca njihova posla Slavenima svjetlo s Istoka i dade im svetu braću Ćirila 
i Metodija, da jezikom slavenskim reknu: »Ne bojte se, jer gle javljamo 
vam veliku radost. U gradu Davidovu rodio se Krist, Spasitelj sviju 
naroda«. 


13. BADNJAK 


Zapalo je jasno sunce, 
Spustile se mrke tmine: 
sad će doći ispod zemlje 
Crnobog i Crne Vile. 


BAJALICE: 


Dobra tada biti ne će 

ni u kući ni u polju. 
Njive će nam opustjeti, 
hambari se isprazniti, 
blago će nam pogibati, 
sitna djeca umirati, 
majke, žene, narod cio 
naricat će i plakati. 


Zapalite sveti badnjak, 
neka gori, neka svijetli. 
Bdiite, da se ne ugasi, 

ne utrne oganj sveti, 

Na ognjište utrnuto 
Crnobog će mrki sjesti, 

u kuću će Crne Vile 
mahom k njemu pristupiti. 


TUDJI VJEROVJESNICI: Ako se poklonite idolu, primit 
ćete žig na čelo svoje i na ruku svoju, a sve žigosane mučit 
će pred andjelima i pred Hristom, I muke će vaše biti kao od 

ujeda štipavaca. Skakavci će izaći veliki poput konja a sa 
žalcima poput škorpijona. I ovima je dana vlast, da škode 
ljudima, ako se poklone idolu. 


BAJALICE: 
Prinesite Crnobogu 
krvne žrtve paljenice: 
ovcu i dvije golubice, 
rudu ovcu, bijele ptice. 


Crnobog će večerati: 
izjesti će slasno meso, 
ispiti će kupu vina, 
pa se ne će naljutiti. 


Zapalite sveti badnjak. 


TUDJI VJEROVJESNICI: Ako žrtvujete idolu, pit ćete od 
žuči Boga pravoga, bit ćete mučeni ognjem i sumporom pred 
andjelima i pred Hristom. I dim će vaših muka strašnih izlaziti 
u vijeke vjekova. Ne ćete imati mira nigda, ni počinka danju, 
noću, nigda! 


KOLEDARI: 


Izašli smo na bregove 

i čekamo jasno Sunce, 

da nam rodi Zlatna Mati 

malo čedo, mlada Boga, 
Daj Bože, daj Bože! 


Sadji, Bože, k nam na zemlju, 
da se šećeš medju pukom 
sve od sela, pa do sela, 
sve od kuće, pa do kuće. 
Daj Bože, daj Bože! 


TUDJI VJEROVJESNICI: Kada se na nebu pokaže znak 
drugog dolaska Hristova, proplakat će sva plemena na zemlji. 
Sin Božji doći će na oblaku s velikom silom kao sudac po- 
sljednji 

( KNEZ RASTISLAV: Ljudi Moravljani! Sa sunčane strane 
dolaze k nama učitelji, braća Ćiril i Metodije. I oni će nam 
jezikom našim slavenskim govoriti o vjeri pravoj. 


SLAVENI: Daj Bože, daj Bože! 


14. BOŽIĆ 


ĆIRIL I METODIJE: Bijahu pastiri, koji bdijahu i čuvahu 
kod svojih stada noćnu stražu. I andjeo Gospodnji stade medju 
njih i slava ih Gospodnja obasja. I prepadoše se vrlo, ali 
andjeo im reče: — Ne bojte se! Jer gle, javljam vam veliku 
radost. Djevica Majka rodi sina a malo je čedo mladi Bog, 
Spasitelj, Krist Gospodin naš. I eto vam znaka: Naći ćete 
djetešce povijeno, gdje leži u jaslama. I ujedanput postade 
s andjelom mnoštvo vojske nebeske hvaleći Boga: Slava Bogu 
na visini, a na zemlji mir ljudima dobre volje, — I podjoše 
pastiri i nadjoše Majku Mariju i Josipa i Djetešce povijeno 
gdje leži u jaslama, I pošto vidješe, javiše, što im je rečeno 
za Dijete i slavljahu, hvaljahu Boga, Spasitelja svih naroda. 
— Božić Krist vas k sebi zove: dodjite, dodjite. 


KOLEDARI: Božić Krist nas k sebi zove: 
podjimo, podjimo; 
Božić Krist je drago čedo 
maleno, maleno; 
Božić Krist se nama smiješi 
veselo, veselo, 


Slava Bogu na visini, a na zemlji mir ljudima dobre volje, 


15. KRŠTENJE 
KNEZ RASTISLAV: Ćirile i Metodije, učitelji naši i braćo! 


Slušajući naučanje vaše i motreći život vaš razumjesmo i 
uzvjerovasmo. 

Pripravljeni postom i molitvama izlazimo pred vas bosonogi, 
skinuvši ruho vezeno i ukrašeno, odloživši nakit sav zlatni i 
srebreni dolazimo k vama. 


16 


SLAVENI: Goli se rodismo u život ovaj vremeniti, siromašno 
odjeveni želimo ući u vođu krštenja, jer ćemo se neobučeni 
| vratiti pred vrata vječnosti. 


KNEZ RASTISLAV: Razmotrivši svaki od nas, kakve je misli 
mislio, kakve je riječi rekao, kakve je čine činio i što je javio 
djavlu, kajemo se, x 
[ Kajemo se i izjavljujemo ustima i srcem svojim: odričemo 
| se djavla i svih njegovih djela i svih njegovih naslada, 


SLAVENI: Kajemo se i odričemo se djavla i svih njegovih 
djela i svih njegovih naslada i slave njegove i ropstva njegova, 


KNEZ RASTISLAV: Povedite nas, molimo, do Morave, da 
udjemo u rijeku krštenja nogama svojim. Polite, molimo, glave 
naše vodom i krstite nas. 


SLAVENI: Krstite nas, molimo, krstite. 


ĆIRIL I METODIJE: Vjerujete li, o Slaveni, u Boga Oca sve- 


mogućega, Stvoritelja neba i zemlje? 
SLAVENI: Vjerujemo, 


ĆIRIL I METODIJE: Vjerujete li, o Slaveni, u Isusa Hrista, 
sina Božjega? 


SLAVENI: Vjerujemo, vjerujemo. 


ĆIRIL I METODIJE: Vjerujete li, o Slaveni, u Duha Svetoga, 
Sveto Trojstvo, jednoga Boga! 


SLAVENI: Vjerujemo, vjerujemo, vjerujemo. 


ĆIRIL I METODIJE: Vjerujete li, o Slaveni, u Crkvu jednu, 
općenitu, apostolsku, Hristovu? 


SLAVENI: Vjerujemo, vjerujemo, vjerujemo, 

ĆIRIL I METODIJE: Udjite dakle, o Slaveni, u vodu krštenja 
i ulazeći molite molitvu Gospodnju: Otče naš, iže jesi na 
nebeseh! 


SLAVENI: Otče naš, iže jesi na nebeseh, sveti se ime Tvoje; 
pridi cesarstvo tvoje; budi volja Tvoja, jako na nebesi i na 
zemlji. Hleb naš vse d'ni dažd nam denes i otpusti nam dlgi 
naši jakože i mi otpuštajem dižnikom našim. I ne v'vedi nas 
v napast n' izbavi nas ot neprijazni, Amen. 


ĆIRIL I METODIJE: Slovene, rabi Božie! Krstajem vi v ime 
Otca i Sina i Duha Svetago, ninje i prisno i v vse veki vekov, 
amen. 


SLAVENI: Amenl 


Obucimo bijele haljine, 
upalimo svijeće voštane, 
recimo: Bogu hvala! 


Drug druga da grli u radosti, 
jer grijesi su naši oprani, 
pjevajmo: Bogu hvalal 


Početak je ovo blaženstva, 
mi imamo dio sa svetima, 
kličimo: Bogu hvala! 


16. TROJEZIČNICI 


TROJEZIČNICI: Govorite, otkud vam vlast i kako smjedoste 
sačiniti pismena te pišete knjige jezikom, kojim ne zborahu 
ni apostoli, ni rimski pape, ni Grigorije bogoslov, ni Jeronim, 
ni sveti Augustin, 


ĆIRIL I METODIJE: Ako trublja dade nejasan glas, tko će se 
spremati na vojnu? Ako nerazumljivu riječ rečete jezikom, 
kako će narodi razumjeti poziv? A Gospod reče: — Idite po 
svemu svijetu i propovijedajte evandjelje svakom stvorenju. 

TROJEZIČNICI: Da je Bogu ugodan taj jezik, dao bi mu 
otprije i u početku pismena i knjige. 


METODIJE: Mislite li zar, da Stvoritelj Bog presta stvarati 
i da je nemoćan ili zavidan da stvori? A ne znate li, da je 
rekao: — Pjevajte Gospodu pjesmu novu! Poj Gospodu sva 
zemlja! Hvalite Gospoda svi narodi, slavite ga sva plemena! 


TROJEZIČNICI: Tri jezika znamo. U tri su jezika pisane 
svete knjige. U tri samo jezika stajaše natpis nad glavom 
raspeta Krista. 


METODIJE: Taj natpis napisa Pilat, a vi ste Pilatnici, heretici, 
trojezičnici. Jao vama, što uzeste ključe od znanja i neba! Jao 
vama, jer ne ćete ući u kraljevstvo Božje! 


TROJEZIČNICI: Krivovjerne su slavenske knjige! U Rim vam 
je poći, Ćirile! U Rim, Metodije! Pred rimskoga papu ponesite 
slavenske knjige! U Rimu opravdajte slavensku herezu. 


ĆIRIL I METODIJE: Mi idemo u Rim! I Petar će suditi i 
Petar će reći: U Rimu je stijena, a vi ste pijesak i prašina, 
koju kovitla vjetar i nosi u oči i obraz svakom, koji ide otkrita 
lica. Naše su knjige otvorene, u njima je nauka Hristova. A 
slova su naših knjiga postala djelom, i djela svjedoče za nas. 
Za nas svjedoči slavenski narod i velika vjera Slavena. 


17. VJEROVANJE 
SLAVENI: Vjeruju v jedinago Boga, Otca vsemoguštago, 


tvorca nebu i zemlji, vidimim vsem i nevidimim, I v jedinago 
Gospoda Isusa Hrista, Sina Božija, jedinorodnago, I ot Otca 
roždenago prežde sveh vek. Boga ot Boga, svet ot sveta, Boga 
istina od Boga istinago. Roždena, ne stvorena, jedinosuštna 
Otcu: jimže vse biše. Iže nas radi človek i našego radi spa- 
senja snide s nebes. I v plti se ot Duha Sveta iz Marije Devi 
i včloveči se. Raspet že na ni pri Pontijscem Pilate mučen i 
pogreben bist, I vskrse v treti dn po pisanju. I vzide na nebo: 
sedit o desnuju Otca. I paki imat priti s slavoju sudit živim 

i mrtvim: jegože cesarstviju ne budet konca, I v Duha Svetago, 
Gospoda i životvoreštago: ot Otca i Sina ishodeštago, S Otcem 
že i Sinom kupno poklanjajema i slavima: iže glagolal jest 
Proroki. I jedinu, svetuju, katoličesku i apostolsku Cr'k'v. 
Ispovedaju jedino krštenije v otpušćenije grehov, I čaju 
vskrsenije mrtvih, I života buduštago veka, Amen, ; 


IV. U VJEČNOMU GRADU 


Sveta braća Ćiril i Metodije gledajući u rimskom papi nasljednika prvo- 
apostola Petra, podjoše u Rim, a apostolik presudi i odluči o bogoslužju 
slavenskom. A glava Crkve Hristove, Hadrijan, čuvši da dolaze slavenski 
apostoli u Rim s moćima svetoga Klimenta izidje im ususret sa svim gra- 
djanima. Knjige njihove blagoslovi i položi na oltar i odobri slavenski jezik 
u službi Božjoj. i liturgijskoj. I tom zgodom posveti papa Hadrijan dva 
brata za biskupe. 


18. DOČEK SVETE BRAĆE 


CRNORIZAC HRABAR: Dolazeći u Rim Ćiril 1 Metodije 
nošahu sa sobom moći svetog mučenika pape Klimenta, koje 
obretoše za poslanja svoga na Herzonezu, Došavši Ćiril i Me- 
todije u Rim sam apostolik papa Hadrijan izadje pred njih sa 
svim biskupima svojim i klerom i muževima pobožnim, I sav 
narod nosijaše svijeće upaljene. 


ZBOR CRNORIZACA: Radi molitava i vjere velike dopusti 
Gospod i Crno More uzmaknu tri milje i prokaza bijele moći 
svetog mučenika pape Klimenta, Bogu hvala! Bože, koji nas 
veseliš slavom svetoga Klimenta, Tebi hvala, Bože! 


19. ODOBRENJE SLAVENSKOG JEZIKA 
U BOGOSLUŽJU 


PAPA HADRIJAN: Bog s vama! 
CRKVENI ZBOR: I s duhom tvojim! 
PAPA HADRIJAN: Episkopi, braćo, svećenici i vjernici! Svi 


nazočni i nenazočni, svi živi i koji ćete živjeti s Crkvom 
Hristovom do konca, čujte i upamtite riječi apostolika, pape 
vašega Hadrijana, 

CRKVENI ZBOR: Dodji, Duše Sveti, napuni srca svojih vjernih. 


PAPA HADRIJAN: Filozof Ćiril i brat njegov Metodije stu- 
piše pred stol apostolski i mi ispitasmo naučanje njihovo i 
knjige njihove i život njihov i vjeru njihovu i nadjosmo, da 
protiv kanona ničesa ne stvoriše. 


UČENICI ĆIRILA I METODIJA: Bogu hvala! 


PAPA HADRIJAN: S trostrukom radošću primamo knjige 
slavenske. Neka jezik slavenski bude blagosloven od Boga i 
od sve crkve katoličke, apostolske, Hristove. Iako se iko drzne 
pogrditi knjige slavenske, neka bude odlučen od Crkve, dok 
se ne popravi, jer je vuk i nije mu mjesto u ovčinjaku, 


CRKVENI ZBOR: Anatema! 


PAPA HADRIJAN: A vi, čeda ljubljena, Ćirile i Metodije, 
slušajući nauku Božju i pouku Crkve, podjite Slavenima, Učite 
ih vjeru Hristovu jezikom njihovim blagoslovenim, Krstite ih 
i služite im službu Božju jezikom slavenskim, I više još, oda- 
brani sinovi, Ćirile i Metodije, podjite Slavenima. Tumačite, 
prosudjujte, odredjujte, potvrdjujte i posvećujte! Zaista, zaista, 
pastira biskupa hoću da dadem pucima slavenskim, A znam 
i vjerujem, da su braća Ćiril i Metodije dostojni da prime čast 
i teret biskupski, ukoliko je čovjek sposoban da prime Duha 
Svetoga. Ulje sveto neka pomaže glave vaše, Ćirile i Metodije, 
i blagoslov nebeski neka vas blagoslovi za rad biskupski, 


CRKVENI ZBOR: Dodji, Duše Sveti! Napuni srca svojih 
vjernih. Pomolimo se, braćo, za muževe ove, koji pristupaju 


oltaru prignute glave, da najveći svećenik položi ruke na njih 
i da im dade Duha Svetoga. 


PAPA HADRIJAN: Primite Duha Svetoga. 


21 


= = > 


CRKVENI ZBOR: 


Tebe, Bože, hvalimo, Tebe, Gospodaru, ispovijedamo. 
Tebe, vječni Oče, sva zemlja poštuje. 

Tebi svi andjeli, Tebi nebesa i sve vlasti, 

Tebi Herubini i Serafini bez prestanka uzvikuju: 
Svet, svet, svet, Gospod Bog nad vojskama, 

Puna su nebesa i zemlja veličanstva slave Tvoje! 


20. SMRT SVETOGA ČIRILA 
CRNORIZAC HRABAR: Mnogi napori utrudiše bolno tijelo 


Čirilovo i on upade u tešku bolest i bolovaše mnogo dana, I 
vidjevši Božje javljenje obuče Ćiril časno ruho misničko i uz- 
digavši ruke zapjeva. 


ZBOR CRNORIZACA: Gospodi, pomiluj. 


ĆIRIL: Odsele ne pripadam više zemlji ni svijetu. Sav se pre- 
dajem Bogu, svome stvoritelju. 


ZBOR CRNORIZACA: Gospode, pomiluj! 


ĆIRIL: Gospode, Bože moj, koji svagda slušaš one, koji tvore 
volju Tvoju i boje se Tebe i vrše zapovijedi Tvoje, usliši 
molitvu moju posljednju. 


UČENICI: Gospodi, pomiluj! 


ĆIRIL: Brani, Gospode, vjerno stado moje, kom si postavio 
mene pastirom i izbavi ga od bezbožne i poganske zlobe, Pogubi 
trojezičnu herezu, Gospode, i umnoži Crkvu pravu. Tvoj bo 
dar, što si nas dostojao poslati, da propovijedamo evandjelje 
Tvoga Hrista pucima slavenskim, Taj narod slavenski, koji si, 
Gospode, meni povjerio, taj narod slavenski predajem u ruke 
Tvoje, Gospode! Eto, brate Metodije, drugovi bijasmo na poslu 
zajedničkom i jednu brazdu teglismo, Ali ja padam sad u grob 
i skončavam lan svoj. A ti, brate, ljubiš veoma samostan na 
Svetoj Gori Ali radi gore ne puštaj djela započetog. Ne 
ostavljaj naših Slavena! Tako ti spasenja duše! 

UČENICI: Hriste, pomiluj nas! Umnoži crkvu svoju, Gospode! 
Pomiluj, Gospode, taj narod slavenski! Gospode, pomiluj! 
Hriste, pomiluj! 


METODIJE: Svete su riječi tvoje, Ćirile, svete su riječi tvoje 
i meni i svima učenicima tvojim. Poći ćemo k Slavenima s knji- 
gama tvojim, Ćirile, poći ćemo i propovijedati Hrista svim 
Slavenima od Jadrana do Sjevernog Mora. Tako nam spase- 
nja duše! 


UČENICI: Gospode, brani narod slavenski! Štiti ga silnom 
desnicom, pokri ga krovom krila svog, Gospode. — Tako nam 
spasenja dušel 


ĆIRIL: Pristupite, učenici moji, braćo i djeco moja, da vas 
poljubim cjelovom svetim. Blagosloven Bog! Blagosloven dobri 
Bog, koji nas ne da u plijen neprijateljima, Blagosloven Bog! 
Amen, 


UČENICI: O Gospode! Tako nam spasenja duše. O Gospode, 
pomiluj! ' 


CRNORIZAC HRABAR: Počinuo je Ćiril, ne živi više medju 
nama. Predao je duh svoj Gospodu, 


SLAVOSPJEV 


Vi krasne zvijezde doma svog 
i cijelog roda slavenskog! 


Vi ponijeste u tamni mrak 
Božanstvenoga križa znak, 

Množinu duša, sav naš kraj 
razasja svete vjere sjaj. 


Vrh roda bdijte slavenskog, 
da ostane uz Boga svog! 

